ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en es ka ka ka ka ka ka ka ka ka en ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
ახალგაზრდული იდეების კონკურსი დაიწყო | ტელეგრაფი
Home ახალი ამბები ახალგაზრდული იდეების კონკურსი დაიწყო
სპორტისა და ახალგაზრდობის საქმეთა სამინისტროს სსიპ ბავშვთა და ახალგაზრდობის განვითარების ფონდმა ახალგაზრდული იდეების კონკურსი გამოაცხადა.
კონკურსის მთავარი მიზანია ახალგაზრდული ორგანიზაციების მხარდაჭერა, სხვადასხვა თემაზე პროექტების დაფინანსება და ახალგაზრდების დასაქმების ხელშეწყობა. ბავშვთა და ახალგაზრდობის განვითარების ფონდი არის სახელმწიფო უწყება, რომელიც იდეების პროგრამის განხორციელებით ხელს უწყობს ქვეყანაში ახალგაზრდების სხვადასხვა კუთხით განვითარებას, მათ არაფორმალურ განათლებას, ახალგაზრდული არასამთავრობო სექტორის გაძლიერებას და ახალი არასამთავრობო ორგანიზაციების შექმნას, ახალგაზრდების დასაქმებას მათივე იდეების ფარგლებში და სამუშაო გამოცდილების დაგროვებას, საქართველოს მუნიციპალიტეტებში ახალგაზრდების მიერ ინიცირებული საინტერესო იდეების განხორციელებას გადაწყვეტილების მიღების, კულტურის, განათლების, სოციალური მეწარმეობის, გარემოს დაცვის სფეროებში.
კონკურსში მონაწილეობის მიღება შეუძლიათ ახალგაზრდულ ორგანიზაციებს, რომლებიც საკუთარ იდეებს წარმოადგენენ წინასწარ შემუშავებული კრიტერიუმების შესაბამისად.
კონკურსთან დაკავშირებული სიახლეები, პროგრამული პრიორიტეტები და შეფასების კრიტერიუმები ბავშვთა და ახალგაზრდობის განვითარების ფონდის დირექტორმა ირაკლი ჟორჟოლიანმა არასამთავრობო ორგანიზაციების წარმომადგენლებს გააცნო.
იდეების კონკურსით დაინტერესებულებს მინისტრმა მიმართა და აღნიშნა, რომ 2013 წლიდან დღემდე ფონდმა 210 პროექტი დააფინანსა, მათ შორის 42 სოციალური საწარმოა. ამ პერიოდის განმავლობაში 1 000-ზე მეტი ახალგაზრდა დასაქმდა. სწორედ ასეთი მაგალითები და გასულ წლებში განხორციელებული პროექტები ქმნის წარმატებულ პრეცედენტებს და დამატებით სტიმულს აძლევს ფონდის პოტენციურ ბენეფიციარებსაც.
საზოგადოებას ხის ოსტატი ზაზა გათენაშვილიც მიესალმა, რომელმაც თავის შეგირდებთან ერთად ღონისძიებაზე მცირე გამოფენა წარმოადგინა. მისი თქმით წეროვანში, სადაც დევნილების კომპაქტური ჩასახლებაა, არანაირი რესურსი არ გააჩნდა სახელოსნოს მოსაწყობად. სამინისტროსა და ფონდის ხელშეწყობით კი, არათუ საკუთარი სახელოსნო აღჭურვა, არამედ საშუალება მიეცა რომ 30-მდე შეგირდიც აეყვანა და მათ ინტენსიურად ასწავლის ხეზე მუშაობას. სახელოსნოში შექმნილი ნაწარმი  ,,ეთნოდიზაინის’’ მაღაზიაში იყიდება, მიღებული თანხები წახალისების საშუალებაა როგორც ოსტატის, ისე მისი შეგირდებისთვის. ახლახან სახელოსნოსთან თანამშრომლობა ტურისტულმა ორგანიზაციებმაც დაიწყეს, რომლებიც უცხოელი ტურისტებისთვის მომზადებულ ტურში ითვალისწინებენ სახელოსნოს დათვალიერებას, რაც ადგილზევე უწყობს ხელს სახელოსნოში შექმნილი ნაკეთობების რეალიზაციას.
ახალგაზრდული იდეების კონკურსის პროგრამული მიმართულებებია:
დასაქმების ხელშეწყობა და არაფორმალური განათლება, რომელიც თავის მხრივ  მოიცავს  სოციალური მეწარმეობის ხელშეწყობას და სკოლიდან სამუშაოზე გადასვლის პროცესის ხელშეწყობას, არაფორმალური განათლების მიღებას და ამ მიმართულებით ახალგაზრდების განვითარებას;
სამოქალაქო  მონაწილეობის გაზრდის ხელშეწყობა, რომელიც მოიცავს  გარემოს დაცვაზე ზრუნვას და ჯანსაღი ცხოვრების წესის პოპულარიზაციას, გადაწყვეტილების მიღების პროცესში  ჩასართავად შესაბამისი უნარ-ჩვევების განვითარებას და კულტურას (განსაკუთრებით კრეატიული ინდუსტრიების განვითარების ხელშეწყობას);
2017 წელს უპირატესობა მიენიჭება:
* რეგიონიდან შემოსულ პროექტებს, აგრეთვე მაღალმთიანი (საქართველოს კანონით „მაღალმთიანი რეგიონების განვითარების შესახებ’’) და იძულებით გადაადგილებულ პირთა კომპაქტურად დასახლებული  რეგიონებიდან წარმოდგენილ პროექტებს;
* ეთნიკურ უმცირესობათა წარმომადგენელი ახალგაზრდებისა და სახელმწიფო ახალგაზრდული პოლიტიკის დოკუმენტის (თავი III, პუნქტი III) მიხედვით განსაზღვრული სპეციალური საჭიროებების მქონე ახალგაზრდების, მოწყვლადი ჯგუფების ინტეგრაციას საზოგადოებრივ ცხოვრებაში.
პროექტები მიიღება მხოლოდ ელექტრონული წესით. დაინტერესებული ორგანიზაციები პროექტის წარმოდგენამდე უნდა დარეგისტრირდნენ ფონდის ვებგვერდზე და ამის შემდეგ შეავსონ ელექტრონული აპლიკაცია.
საკონკურსო ვადის დასრულებამდე ფონდი პერიოდულად გამართავს საკონსულტაციო შეხვედრებს თბილისსა და რეგიონებში. პირველი შეხვედრა 9 მარტს, 14:00 საათზე სპორტისა და ახალგაზრდობის საქმეთა სამინისტროს საკონფერენციო დარბაზში გაიმართება. შეხვედრაზე დასწრება თავისუფალია. შეხვედრების განრიგი განთავსდება ფონდის ვებგვერდზე: www.fondi.gov.ge
Previous articleმწყობრიდან გამოსული ლიფტები – არჩევანი საფრთხის შემცველ გადაადგილებასა და ფიზიკურ დატვირთვას შორის
Next articleმამუკა ჩიქოვანს დეკლარაციაში პარლამენტში მიღებული ხელფასის მითითება გამორჩა
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
ხარკოვში საქართველოს ღირსებას ეროვნული ნაკრების სხვა წევრებთან ერთად ორი რუსთაველი მოკრივე...
30 წლის გიორგი გოცირიძეს საზოგადოების დახმარება სჭირდება
გმირულად დაღუპულ პოლიციელს შვილი იხსენებს
შსს “ქურდული სამყაროს” წევრობის ბრალდებით დაკავებულთა შესახებ ინფორმაციას ავრცელებს
უახლოეს დღეების ამინდის პროგნოზი
„არემჯიმ“ COVID – 19 ვირუსის წინააღმდეგ ბრძოლისათვის 1.000.000 ლარი #StopCoV...
ლევან შაიშმელაშვილმა BLACK SEA CUP-ზე ასპარეზობა საპრიზო ადგილით დაასრულა
ბოსტნეული კულტურების თესვა-რგვის და მოსავლის აღების ვადები
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია